stanford-oval/wikipedia huggingface dataset:
האפותאוזה של וושינגטון
היצירה

הפרסקו נמצא 55 מטר מעל רצפת הרוטונדה ומשתרע על שטח של 433.3 מטרים רבועים. הדמויות המצוירות הן עד גובה של 4.6 מטר ונראות מהקומה למטה. הכיפה הושלמה ב-1863, וברומידי צייר אותה במהלך 11 חודשים בתום מלחמת האזרחים. שילמו לו 40,000 דולר (708,087 דולר בכסף של סוף המאה ה-20) עבור הפרסקו.
ברומידי עבד במשך שלוש שנים בוותיקן תחת האפיפיור גרגוריוס השישה עשר, ושימש כמה אריסטוקרטים כאמן של ארמונות ווילות. הוא היגר לארצות הברית ב-1852, ובילה חלק ניכר מ-25 השנים האחרונות לחייו בעבודה בקפיטול, שם יש מספר יצירות שלו, הכוללות את האשליות האופטיות במסדרונות ברומידי(אנ') ואת תקרת חדרו של סגן הנשיא.
האפותיאוזה של וושינגטון מתארת את ג'ורג' וושינגטון הופך לאל (אפותיאוזיס). וושינגטון, נשיא ארצות הברית הראשון והמפקד העליון של הצבא הקונטיננטלי במהלך מלחמת העצמאות של ארצות הברית, מיוצג באופן אלגורי, מוקף בדמויות מהמיתולוגיה הקלאסית. וושינגטון עטוי בבגד בצבע ארגמן, שלבשו גנרלים של הרפובליקה הרומית העתיקה במהלך ניצחונותיהם, עם קשת למרגלותיו, ולצדו אלת הניצחון (ויקטוריה) (עטופה בירוק) משמאלו ואלת החירות לידו. ליברטי חובשת מצנפת פריגית אדומה, המסמלת אמנציפציה, ממסורת רומית שבה עבדים ששוחררו קבלו כובע לבד (לטינית pileus). היא מחזיקה בידה הימנית פסקס ובידה השנייה ספר פתוח, אליו מחווה וושינגטון בידו הימנית.
וושינגטון יושב על ענן, מעל בני האדם, וזהו רגע האפותיאוזה שלו.
בין אלת החופש ובין אלת הניצחון נמצאות 13 נערות, שלכל אחת מהן כוכב מעל ראשה, המייצגות את 13 המושבות המקוריות. גבן של חלק מהנערות מופנה לוושינגטון, והפירוש המקובל אומר שהן מייצגות את המושבות שפרשו מהאיחוד בזמן שצויר הציור. מעבר למעגל מוושינגטון מופיע הבאנר E Pluribus Unum שפירושו "מתוך רבים אחד".
בהקף הציור 6 סצנות, כל אחת מייצגת מושג לאומי באופן אלגורי:
מול וושינגטון יש את הבאנר E Pluribus Unum שפירושו "מתוך רבים אחד".
מלחמה - חופש, שהיא האנשה של קולומביה, נמצאת מתחת לוושינגטון בסיטואציה של מלחמה. הסצנה מתארת אישה הנלחמת למען החופש עם חרב מונפת, קסדה ומגן (בצבעי דגל ארצות הברית) רומסת דמויות המייצגות רודנות וכוח מלכותי. לצד חופש, ומסייע לה, נמצא עיטם לבן-ראש (הציפור הלאומית של ארצות הברית) הנושא חצים בדמות החצים שנושא העיטם בסמל ארצות הברית).
מדע - מינרווה, אלת האומנות והחוכמה הרומית, מתוארת עם קסדה וחנית, מצביעה על גנרטור חשמלי הטוען סוללות ליד בית דפוס, המייצג המצאות גדולות בארצות הברית. היא מעניקה השראה למדענים ולממציאים האמריקאים בנג'מין פרנקלין, סמואל מורס ורוברט פולטון הצופים בה.
ימאות - סצנה זו מציגה את פוסידון (נפטון) אל הים, עם טריידנט וכתר אצות רוכב במרכבה הרתומה לסוסים. ונוס, אלת האהבה שנולדה מהים, מתוארת כשהיא עוזרת בהנחת כבל הטלגרף הטרנס-אטלנטי שעבר מצפון אמריקה לאירלנד.
מסחר - מרקוריוס, אל המסחר הרומי, אוחז מטה הרמס, נותן שקיק זהב לרוברט מוריס(אנ'), מממן מלחמת העצמאות של ארצות הברית. בצד שמאל - גברים מזיזים קופסה עם מלגזה ידנית, ומימין עוגן המצביע על האפיזודה ימאות.
מכניקה - הפייסטוס (וולקן), אל הנפחות והאש, מתואר כשהוא עומד ליד סדן ורגלו על תותח ליד ערימת כדורי תותח, עוזר לבנות מנוע קיטור.
חקלאות - דמטר (קרס), אלת התבואה, יושבת על אלומות חיטה ואוחזת בקרן השפע, (סמל לשפע), בעודה יושבת על מקצרה של מקורמיק. האנשה של אמריקה הצעירה בכובע חירות אוחזת במושכות הסוסים, בעוד האלה פלורה(אנ') אוספת פרחים בחזית.
ז'אן סאנדהר

| --- | --- |

ז'אן סאנדהר
 לידה:  6 ביוני 1846 מילוז, ממלכת הצרפתים צרפת
 פטירה:  24 במאי 1897 (בגיל 50) פריז, הרפובליקה הצרפתית השלישית צרפת
 מדינה:  צרפת 
 השכלה:  האקדמיה הצבאית סן-סיר 
 השתייכות:   צבא צרפת
 דרגה:  לוטננט קולונל
 פעולות ומבצעים
 מלחמת צרפת–פרוסיה
 עיטורים
 קצין בלגיון הכבוד 
 
ניקולא ז'אן רובר קונרד אוגוסט סאנדהר (בצרפתית: Nicolas Jean Robert Conrad Auguste Sandherr;‏ 6 ביוני 1846 – 24 במאי 1897) היה לוטננט קולונל (סא"ל) בצבא צרפת, אשר התפרסם בשל חלקו בפרשת דרייפוס.
ביוגרפיה

סאנדהר נולד ב-6 ביוני 1846 במילוז, אלזס. הוא למד באקדמיה הצבאית סן-סיר וב-1866 התגייס לצבא צרפת בדרגת לוטננט משנה. בשנת 1870 הועלה לדרגת לוטננט, וב-1871 לחם במלחמת צרפת–פרוסיה, נפצע, וקיבל דרגת אביר בלגיון הכבוד. ב-1877 הוא הועלה לדרגת קפטן ונכנס ללמוד באקול מיליטר, אותו סיים בדרגת מיור.
ב-1885 סופח סאנדהר ל"משרד השני" או "המשרד הסטטיסטי" - משרד הריגול הנגדי. ב-1887 הוא קיבל פיקוד על המשרד וב-1891 הועלה לדרגת לוטננט קולונל. במסגרת זו הוא העסיק מספר גדול של מרגלים ברחבי אירופה, ובמיוחד בקיסרות הגרמנית. ידועה אמרתו: "אילו הראיתי לך את שמות האנשים שאנו משלמים להם בגרמניה, היית יוצא מדעתך." כבר ב-1893 הוא טען שבשורות צבא צרפת פועל מרגל המעביר מידע לידי הקיסרות הגרמנית, אולם לא הצליח להניח עליו את היד בשעת מעשה. אחת מהסוכנים שהעסיק סאנדהר הייתה מרי בסטיאן, עוזרת ומנקה בשגרירות הגרמנית. תחת שם הקוד "אוגוסט" הייתה בסטיאן מעבירה לצרפתים מסמכים מהשגרירות. ב-26 בספטמבר 1894 העבירה בסטיאן לסגנו של סאנדהר, אובר-ז'וזף אנרי את "הבורדרו" ("האיגרת"), מסמך שנשלח ממרגל בצבא צרפת אל הנספח הצבאי הגרמני מקסימיליאן פון שוורצקופן. בעקבות שחזור הבורדרו, החלה חקירה מצומצמת בניסיון לאתר את המרגל. ההאשמה הופלה על אלפרד דרייפוס - קצין בדרגת קפטן, אשר היה היהודי היחיד במטה הכללי. הראיות לכך היו מעטות מאוד, אולם ראשי הצבא היו מעוניינים לסגור את הפרשה בהקדם האפשרי.
ב-14 באפריל 1895 עזב סאנדהר את התפקיד וקיבל פיקוד על רגימנט הרגלים ה-20. יורשו כמפקד המשרד היה ז'ורז' פיקאר, אשר במסגרת תפקידו זה פתח את תיק דרייפוס והוביל לפרשת דרייפוס אשר זעזעה כליל את צרפת. עם זאת, סאנדהר לא ראה זאת, כיוון שהוא נפטר ב-24 במאי 1897 בגיל 50.
לקריאה נוספת

ז'אן דני ברדן, פרשת דרייפוס, עם עובד, 2003
פייר מיקאל, פרשת דרייפוס, מ. מזרחי, 1964
הערות שוליים

↑  מיקאל, עמ' 18.
↑  מיקאל, עמ' 18-19.
↑  מיקאל, עמ' 25.
| --- | --- |
בקרת זהויות :  BnF: cb107432772 (data)  ISNI: 0000 0004 6411 9158  Léonore: 337487  VIAF: 3248148947759854950007   WorldCat (עם VIAF): 3248148947759854950007
ז'יל רימה

ז'יל רימה (בצרפתית: Jules Rimet;‏ 14 באוקטובר 1873, תלה (אנ'), צרפת - 16 באוקטובר 1956) היה נשיא התאחדות הכדורגל הצרפתית בשנים 1919–1942, ונשיא פיפ"א בשנים 1921–1954. הוא נשיא פיפ"א שכיהן בתקופה הארוכה ביותר, 33 שנים בתפקיד.
ביוזמתו של רימה, יחד עם הנרי דלוניי, גביע העולם בכדורגל הראשון מטעם פיפ"א נערך בשנת 1930 באורוגוואי. גביע ז'יל רימה, שהוענק לזוכת גביע העולם עד 1970, נקרא על שמו. הוא אף הקים את אחת מקבוצות הכדורגל הצרפתיות הוותיקות ביותר – רד סטאר סנט-אוון.
רימה מת בסירן שבצרפת ב-1956. בשנת 2004 הוא קיבל לאחר מותו את דרגת ההצטיינות של פיפ"א.
האלבומים הנמכרים ביותר בכל הזמנים בארגנטינה

Tini Tini Tini של טיני נחשב לאלבום הנמכר ביותר בכל הזמנים בארגנטינה.
להלן רשימה האלבומים הנמכרים ביותר בכל הזמנים בארגנטינה המבוססת על נתונים שנדלו מאיגוד תעשיית ההקלטות הארגנטינאי (CAPIF). האלבומים מדורגים לפי גובה המכירות (מהגבוה לנמוך ביותר), ומסדורים לפי תאריך היציאה (המוקדם עד האחרון). רשימה זו מכילה כל סוג של אלבום, כולל אולפן, להיטים, אוסף, אמנים שונים, פסקול, תקליטורי DVD ורמיקס.
בשנת 2020 יצא האלבום Tini Tini Tini של טיני, שהפך לאלבום הנמכר ביותר בכל הזמנים בארגנטינה.
רמות הסמכה היסטוריות > אלבומים

| פרק זמן | זהב | פלטינה | יהלום |
| --- | --- | --- | --- |
| ינואר 1980 – 31 בדצמבר 2000 | 30,000 | 60,000 | 500,000 |
| 1 בינואר 2001 – 30 ביוני 2016 | 20,000 | 40,000 | 250,000 |
| 1 ביולי 2016 – הווה | 10,000 | 20,000 | 135,000 |
רמות הסמכה היסטוריות > אלבומים > DVD

| פרק זמן | זהב | פלטינה | יהלום |
| --- | --- | --- | --- |
| עד 2011 | 4,000 | 8,000 | — |
| 2011 – 30 ביוני 2016 | 7,500 | 15,000 | 75,000 |
| 1 ביולי 2016 – הווה | 5,000 | 10,000 | 50,000 |
יהלום 2×

| אמנ/ית | אלבום | שנה |
| --- | --- | --- |
| טיני | Tini Tini Tini | 2020 |
| פאולו לונדרה | Homerun | 2019 |
יהלום

| אמנ/ית | אלבום | שנה |
| --- | --- | --- |
| פיטו פאז | El amor despúes del amor | 1992 |
| חוליו איגלסיאס | El Amor | 1975 |
| חוליו איגלסיאס | Emociones | 1978 |
| חוליו סוסה | El Album de Oro | 1989 |
| לוס נוצ'רוס | Signos | 1998 |
| לוס נוצ'רוס | Señal de Amor | 2001 |
| לואיס מיגל | Romance | 1991 |
| לואיס מיגל | Aries | 1993 |
| לואיס מיגל | Segundo Romance | 1994 |
| לואיס מיגל | Romances | 1997 |
| מייקל ג'קסון | Thriller | 1982 |
| קווין | Greatest Hits II | 1991 |
| סולדד | Poncho Al Viento | 1996 |
| הביטלס | Abbey Road | 1969 |
פלטינה 10–16×

| שנה | אמנ/ית | אלבום | חברת תקליטים | תארים |
| --- | --- | --- | --- | --- |
| 1991 | לואיס מיגל | Romance | WEA לטינה | פלטינה 16× |
| 1997 | לואיס מיגל | Romances | WEA לטינה | פלטינה 11× |
| 1994 | לואיס מיגל | Segundo Romance | WEA לטינה | פלטינה 11× |
פלטינה 8×

| שנה | אמנ/ית | אלבום | חברת תקליטים | תארים |
| --- | --- | --- | --- | --- |
| 1984 | רוברטו קרלוס | Los Más Grandes Éxitos Vol. II | סוני | פלטינה 8× |
| 1993 | מרסדס סוסה | 30 Años | יוניברסל | פלטינה 8× |
פלטינה 7×

| שנה | אמנ/ית | אלבום | חברת תקליטים | תארים |
| --- | --- | --- | --- | --- |
| 1981 | מריה מרתה סרה לימה | Esencia Romántica | סוני | פלטינה 7× |
| 1996 | לואיס מיגל | Nada Es Igual | האחים וורנר | פלטינה 7× |
| 1997 | סולדד | La Sole | סוני | פלטינה 7× |
| 1999 | מנה | Maná MTV Unplugged | האחים וורנר | פלטינה 7× |
פלטינה 6×

| שנה | אמנ/ית | אלבום | חברת תקליטים | תארים |
| --- | --- | --- | --- | --- |
| 1990 | מדונה | The Immaculate Collection | האחים וורנר | פלטינה 6× |
| 1987 | גאנז נ' רוזס | Appetite for Destruction | יוניברסל | פלטינה 6× |
| 1991 | רוקסט | Joyride | EMI | פלטינה 6× |
| 1992 | אריק קלפטון | Unplugged | האחים וורנר/רפרייז | פלטינה 6× |
| 1994 | דייגו טורס | Tratar de Estar Mejor | סוני | פלטינה 6× |
| 1995 | חוסה לואיס פראלס | 15 Grandes Éxitos | EMI | פלטינה 6× |
| 1995 | ריקי מרטין | A Medio Vivir | סוני | פלטינה 6× |
| 1997 | אנדראה בוצ'לי | Romanza | יוניברסל | פלטינה 6× |
| 1999 | גאנז נ' רוזס | Use Your Illusion II | יוניברסל | פלטינה 6× |
| 1999 | לוס נוצ'רוס | Nocheros | EMI | פלטינה 6× |
פלטינה 5×

| שנה | אמנ/ית | אלבום | חברת תקליטים | תארים |
| --- | --- | --- | --- | --- |
| 2005 | מדונה | Confessions on a Dance Floor | האחים וורנר | פלטינה 5× |
| 1991 | מטאליקה | Metallica | יוניברסל | פלטינה 5× |
| 1993 | לואיס מיגל | 20 Años | האחים וורנר | פלטינה 5× |
| 1994 | פיטו פאז | Circo Beat | האחים וורנר | פלטינה 5× |
| 1996 | רוסאנה | Lunas Rotas | יוניברסל | פלטינה 5× |
| 1997 | אלחנדרו סאנס | Más | האחים וורנר | פלטינה 5× |
| 1997 | בקסטריט בויז | Backstreet's Back | EMI | פלטינה 5× |
| 1998 | U2 | The Best of 1980–1990 | יוניברסל | פלטינה 5× |
| 1998 | שאקירה | Dónde Están los Ladrones? | סוני BMG | פלטינה 5× |
| 1998 | צ'איאן | Atado a Tu Amor | סוני | פלטינה 5× |
| 1999 | גאנז נ' רוזס | Use Your Illusion I | יוניברסל | פלטינה 5× |
| 1999 | לואיס מיגל | Amarte Es Un Placer | האחים וורנר | פלטינה 5× |
| 2001 | חואן ד'אריינסו | Juan d'Arienzo | סוני | פלטינה 5× |
| 2001 | דייגו טורס | Un Mundo Diferente | סוני | פלטינה 5× |
| 2002 | ברסיט | De la Cabeza | יוניברסל | פלטינה 5× |
| 2003 | פיל קולינס | Serious Hits... Live! | האחים וורנר | פלטינה 5× |
| 2005 | ריקרדו ארג'ונה | Adentro | סוני | פלטינה 5× |
| 2007 | סראט וסבינה | Dos Pájaros de Un Tiro | סוני | פלטינה 5× |
| 2009 | מרסדס סוסה | Cantora, Un Viaje Íntimo | סוני | פלטינה 5× |
וידאו ו-DVD

| שנה | אמנ/ית | אלבום | חברת תקליטים | תארים |
| --- | --- | --- | --- | --- |
| 1991 | גאנז נ' רוזס | Use Your Illusion II (DVD) | יוניברסל | פלטינה 12× |
| 1999 | גאנז נ' רוזס | Use Your Illusion I (DVD) | יוניברסל | פלטינה 10× |
| 1992 | בוב מארלי והוויילרס | Leyenda (DVD) | יוניברסל | פלטינה 8× |
| 1996 | לה רנגה | Despedazado por Mil Partes (DVD) | יוניברסל | פלטינה 8× |
| 1994 | אירוסמית' | Big Ones (DVD) | יוניברסל | פלטינה 6× |
| 2002 | ברסיט | De la Cabeza (DVD) | יוניברסל | פלטינה 6× |
| 2003 | פיל קולינס | Serious Hits (Double DVD) | האחים וורנר | פלטינה 6× |
הערות שוליים

1 2 3 4  "Procedimientos para la elaboración de charts y certificación de galardones" (PDF) (בספרדית). Argentine Chamber of Phonograms and Videograms Producers. נבדק ב-8 בפברואר 2021. {{cite web}}:  (עזרה)
1 2 3 4  "Discos de Oro y Platino" [Gold and Platinum discs]. CAPIF. אורכב מ-המקור ב-6 ביולי 2011. נבדק ב-2013-03-31. {{cite web}}:  (עזרה)
↑  "IFPI Certification-levels 2007" (PDF). IFPI. נבדק ב-2013-03-31.
↑  "IFPI Certification-levels 2011" (PDF). IFPI. אורכב מ-המקור (PDF) ב-26 ביולי 2011. נבדק ב-2013-03-31. {{cite web}}:  (עזרה)
| האלבומים הנמכרים ביותר בכל הזמנים |
| --- | --- | --- |
| אסיה | אינדונזיה • הפיליפינים • הרפובליקה העממית של סין • טאיוואן • טורקיה • יפן • ישראל (בין-לאומי • מקומי) • קוריאה הדרומית |  |
| אירופה | אוסטריה • איטליה • גרמניה • הממלכה המאוחדת • ספרד • פורטוגל • פינלנד • צרפת |  |
| אמריקה הצפונית | ארצות הברית (לטיני) • מקסיקו • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל • צ'ילה • קולומביה |  |
| ערכים קשורים | אלבומי רמיקס • המאה ה-21 • אלבומים מהירים • לפי מדינה • בידי נשים • לטיני |  |
החיים הוראות שימוש

| --- | --- |
כריכת הספר בעברית
כריכת הספר בעברית
 מידע כללי
 מאת:  ז'ורז' פרק 
 שפת המקור:  צרפתית 
 סוגה:  רומן 
 מקום התרחשות:  פריז 
 הוצאה
 הוצאה:  האשט 
 תאריך הוצאה:  1978 
 פרסים
 רשימת 100 הספרים של המאה של לה מונד  פרס מדיסיס 
 
החיים הוראות שימוש (בצרפתית: La Vie mode d'emploi) הוא רומן מאת הסופר הצרפתי ז'ורז' פרק, שיצא לאור בשנת 1978.
"החיים הוראות שימוש" הוא רומן רחב יריעה. הוא משתרע על למעלה מ-600 עמודים, ב-99 פרקים, בלווית נספחים רחבים וכולל מאות דמויות. הספר נכתב תוך ציות לשורה של אילוצים ומגבלות מתמטיות שכפה המחבר על עצמו ברוח תנועת אוליפו אליה השתייך. הוא מתאר בית דירות ברחוב סימון-קרוּבֶּליֶה 11 - כתובת דמיונית בפריז, ועובר בשיטתיות על פני כל החדרים בבית ומתאר את סיפורם. הבית המתואר מוצג בפנינו מנקודת ראותו של וולן הצייר, אחד הדיירים. הקיר הקדמי כביכול "הוסר" ממנו וכל החדרים נגלים כמו בבית בובות. כל פרק מתאר חדר אחר בבית, את תכולתו ואת דייריו בהווה ובעבר. כל סיפורי החדרים מצטרפים ליצירה אחת כמו חלקיו של פאזל. לתיאור זה, של בנית והרכבת פאזל יש מקום מרכזי גם בתכנו של הספר, כלומר תכנו מתאר את מבנהו. בכתיבת הספר כמו גם בקריאתו שזור אלמנט חזק של משחק. פרקי הספר כתובים בסגנונות שונים ובסוגות שונות.
על האילוצים בכתיבת הספר

הספר מוקדש לזכר רמון קנו, המייסד של חבורת אוליפו, וכולל סדרת אילוצים ברוח החבורה.
חזית הבית הפתוחה בפנינו מכילה 100 חדרים שפרקי הספר מתארים 99 מהם. על חדר אחד הוא מדלג. החדר החסר, כמוהו כחלק החסר בפאזל. סדר הפרקים-החדרים שרירותי ומדמה את תנועת הפרש בחידת מסע הפרש - חידה מתמטית שבה אמור פרש שחמט לנוע על פני לוח משובץ כך שיגיע לכל המשבצות ויבקר בכל משבצת פעם אחת בדיוק. הסיפור בכל חדר מבוסס על רשימת מרכיבים ואילוצים מחולקים לפי נושא שנבחרים מתוך רשימות. כך למשל יכולה רשימה להכיל יצירה מוזיקלית, חפץ, צבע ותאריך מסוים, וכל אלה חייבים להופיע בפרק. הספר כולל נספח המסביר את אותם אילוצים. ב-1993 פורסמה חוברת המטלות המפורטת ששימשה את פרק בתהליך הכתיבה.
על מבנה הספר

הספר "מצלם" את מצב הבניין ומה שנמצא בחדריו ברגע נתון, 23 ביוני 1975, בשעה 20:00. הוא גדוש תיאורים מפורטים של אלפי פריטים, רהיטים, חפצים, יצירות אמנות, קטלוגים, מאכלים, וכולל תערובת מתעתעת של דמויות מקומות ואירועים אמיתיים, בדויים וספרותיים, ציטוטים, רמיזות והעתקות מיצירות אחרות שכולם מצטרפים למעין פאזל עצום. כל פרק-חדר הוא סיפור נפרד, יחידת טקסט שעומדת בפני עצמה. חלק מהסיפורים עומדים במנותק, ואילו סיפורים רבים אחרים נשזרים זה בזה ויוצרים תמונה רחבה. כאמור סדר הכתיבה שרירותי לחלוטין ובהתאם לכך הסדר והאופן בו מתחברים הסיפורים. ניתן לקרוא את הפרקים בכל סדר אחר, ולהיעזר לשם כך בנספחים שבסוף הספר שהם חלק בלתי נפרד ממנו. בכך דומה מבנה הספר לקריאה ומעבר בין קישורים כמו באינטרנט.
הדמויות העיקריות

פרקי הספר מכילים כ-2,000 דמויות, אך שלוש מתוכן הן העיקריות והעלילה סובבת סביבן.
ברטלבות - אנגלי עשיר שבגיל 20 הציב לעצמו תוכנית לחיים. 10 שנים ללמוד לצייר באקוורל. 20 שנה לעבור בין ערי נמל בעולם, בכל שבועיים לעצור בעיר אחרת ולצייר את הנמל שלה, בסך הכל 500 ציורים. את הציורים לשלוח לאמן שירכיב מהם פאזלים ובשובו ממסעותיו לשבת בבית ובמשך 20 שנה להרכיב את הפאזלים, פאזל בכל שבועיים. בסיום התהליך ימחקו כל הציורים ויושמדו. הוא מגשים את תוכניתו כמעט במלואה כשהוא יושב בחדרו וממשיך להרכיב את הפאזלים אף שהתעוור כמעט לחלוטין.
וולן - וולן הוא צייר המתגורר בבנין ומלמד את ברטלבות לצייר. באחרית ימיו הוגה וולן תוכנית - לצייר את הבניין בו הוא גר כפי שהוא נראה ברגע אחד מסוים, כשהקיר הקדמי נעלם והבית גלוי לעין כמו בית בובות. בכל חדר יצייר את כל פרטי הפרטים של כל פריט וחפץ ואת האנשים כפי שהם נמצאים בחדר באותו הרגע ואת כל הזכרונות הנוגעים אליהם. בין היתר יצייר גם את חדרו שלו, ובו יראה וולן הצייר כשהוא מצייר את הציור האמור. הספר במידה רבה הוא תיאור מפורט של היצירה של וולן.
וינקלר - וינקלר הוא חרש עץ אמן והוא מתכנן ומכין עבור ברטלבות את 500 הפאזלים, 750 חלקים כל אחד. הוא מתכנן את החלקים כך שיהיו קשים ומתעתעים יותר ויותר לפתרון ולהרכבה. הפאזל ה-439 כבר כל כך מסובך שברטלבות נתקע ומסיים את חייו, אוחז חלק בצורת האות Y כשלפניו פאזל שלם שחסר בו רק חלק אחד, בצורת האות X.
הנספחים בספר

הספר כולל מספר נספחים שמסייעים לקורא להתמצא במרחב המסובך. נספחים אלה הם חלק בלתי נפרד מהיצירה.
תוכנית הבניין, שרטוט המציג את חזית הבניין על כל חדריה ושמות הדיירים בעבר ובהווה.
מפתח מפורט בן למעלה מ-70 עמודים הכולל את השמות בספר, אמיתיים, ספרותיים ומומצאים כאחד.
ציוני דרך כרונולגיים שמסדרים לפי השנה את ההתרחשויות והמאורעות העיקריים בספר שכן הכתיבה נעדרת סדר כרונולוגי.
אזכור מקצת הסיפורים ביצירה בסדר אלפביתי. הפרקים במקור נקראים על שם הדיירים ואילו הסיפורים בנספח מוזכרים על פי הנושא שלהם. כך למשל פרק 50, הוא פרק נ' שכותרתו פולרו, 3 ואילו בנספח זהו הסיפור על סוחר התכשיטים שנרצח שלוש פעמים. באתר ההוצאה מובאים מספר פרקים לדוגמה כאשר הם מוצגים לפי הכותרת שבנספח הזה.
נ.ב. רשימת כותבים שמצוטטים בספר, באופן מדויק או ב"שינויים קלים".
פרק נ"א. אמנם אין זה נספח, אך פרק מפתח זה המתאר את תוכניתו של ולן הצייר לצייר את הבניין כולל בסופו רשימה ארוכה של 179 דמויות הממלאות את הבניין, הציור והספר. הדמויות לא מוזכרות בשמן אלא בשורה אחת המסכמת את דמותם. כך, האחרון ברשימה הוא "קשיש הציירים שמכניס בנין מגורים שלם אל תוך הציור שהוא מצייר".
כל הנספחים מדגישים את העובדה שלפרקים ולסיפורים בספר אין סדר טבעי.
בנוסף, כוללת המהדורה העברית נספחים נוספים
שבילים מחוץ ליצירה. זהו טקסט בשם ארבעה איורים להחיים הוראות שימוש מאת ז'ורז' פרק שהתפרסם כשנה לאחר צאתו של הספר. הוא מסביר את התוכנית הכללית ואת העקרונות המתמטיים ששמשו אותו בבניית האילוצים לספר.
רומן (ים) אחרית דבר למהדורה העברית, ברנאר מאניה.
הערות לתרגום, עידו בסוק, שרון רוטברד.
קבלה והשפעה

עקב המוניטין של הסופר זכה הספר לחשיפה ועורר ציפייה רבה עוד בטרם פרסומו. לאחר צאתו זכה בפרס מדיסיס היוקרתי. איטאלו קאלוינו הגדיר את צאתו של הספר "האירוע הספרותי החשוב ביותר במאה ה-20". העיתון לה-מונד כלל אותו ברשימת 100 היצירות החשובות שנכתבו במאה ה-20. הצלחתו אפשרה לפרק לעזוב את עבודתו ולהתפרנס מכתיבה. הגרסה העברית בתרגומו של עידו בסוק יצאה ב-2005 בהוצאת בבל שהוציאה את מרבית תרגומי פרק לעברית.
השימוש בשם הספר

השם המיוחד של הספר נקלט והפך לבטוי שגור בשפה הצרפתית, בכל מיני וריאציות. בישראל נפתחה בשנת-2011 תערוכה בשם "החיים: הוראות שימוש" שהוצגה במוזיאון ישראל. פרט לשם לא הייתה לתערוכה שום זיקה לספר. בעקבות דרישתה של הוצאת בבל, בעלת הזכויות בספר, שונה שם התערוכה.
לקריאה נוספת

ז'ורז' פרק, החיים הוראות שימוש, תרגום עידו בסוק, הוצאת בבל, 2006
דויד בלוס, ז'ורז' פרק - החיים במילים, תרגום לירן חג'בי, בבל, 2016
הערות שוליים

↑  ברנאר מאניה, אחרית דבר למהדורה העברית, בתוך החיים הוראות שימוש
↑  Perec, Georges, (1936-1982),, Cahier des charges de "La vie mode d'emploi", Paris: CNRS éd., 1995, ©1993
↑  אבנר, הוראות שימוש, באתר רשימות מהבּוֹידעם של אבנר שץ, ‏2005-12-29
↑  1978 : La vie mode d'emploi par Georges Perec, LExpress.fr, ‏2005-11-01 (בצרפתית)
↑  דייויד בלוס, תרגום: יניב חג'בי, 60, ז'ורז' פרק, חיים במילים, תל אביב: בבל, 2016
↑  הביטו בכל עיניכם, באתר ynet, 10 בינואר 2006
↑  דייויד בלוס, תרגום: יניב חג'בי, 60, ז'ורז' פרק, חיים במילים, תל אביב: בבל, 2016, עמ' 784-785
↑  שני גורקביץ'‏, הוצאת בבל נגד מוזיאון ישראל בגלל "החיים: הוראות שימוש", באתר וואלה, 11 באפריל 2011
↑  דבורית שרגל, הזכויות על "החיים הוראות שימוש", באתר ולווט אנדרגראונד, ‏2011-04-11
| --- | --- |
בקרת זהויות :  BnF: cb123613635 (data)
זכות בחירה

.
זכות בחירה או זכות הצבעה (בלטינית: suffragium) היא הזכות של אדם להשתתף בהצבעה על מנת להשפיע על מדיניות של ארגון או מדינה.
הנשיא חיים ויצמן ממתין בעוד אשתו ורה מצביעה בבחירות הכלליות הראשונות בישראל
בארגונים

בארגונים, כמו מפלגות, עמותות, ארגוני עובדים ובתי כנסת, מתקיימות הצבעות בעניינים שונים ובהם בחירת נציגים לתפקידים שונים.
נהוג לקבוע תנאים הקובעים למי מותר להצביע בבחירות אלו. תנאים אלו יכולים לכלול אחד או יותר מ:
תשלום דמי חבר או תרומה אחרת לארגון
הצהרה על הזדהות עם הארגון
ותק בארגון.
תנאים אלו נדרשים בטענה שיש למנוע מאנשים אשר אינם מעוניינים בטובת הארגון להטות את תוצאות הבחירות מתוך רצון לקדם אינטרסים אשר אינם קשורים לטובת הארגון או אף נוגדים את טובת הארגון.
בבחירות למוסדות המדינה

במדינה דמוקרטית מודרנית מוענקת זכות הבחירה לכלל האזרחים הבוגרים, ללא הבדל דת, לאום, מגדר, שפה, השכלה או מעמד חברתי, זאת כפועל יוצא מערך השוויון. נתינים שאינם אזרחים אמנם כפופים לשלטון אך אינם בעלי זכות בחירה בדרך כלל. עם זאת ישנם מקרים יוצאי דופן, ובעבר, חלק ממדינות ארצות הברית אפשרו לשוהים שאינם אזרחים להצביע בבחירות למשרת המושל. הדבר התאפשר מכיוון שחוקת ארצות הברית אינה אוסרת על חסרי אזרחות להצביע בבחירות שאינן פדרליות. כיום הדבר אינו נהוג באף מדינה בארצות הברית אך ישנן מספר רשויות מקומיות במרילנד המאפשרות ללא אזרחים להצביע לבחירות מוניציפליות.
לרוב, גיל המינימום לזכות הבחירה נע בין 15, הנהוג באיראן, ל-21 בלבנון.
בחלק מהמדינות נאסר על אסירים להצביע, או שקיימות מגבלות טכניות המונעות את הצבעתם.
בעבר התקיימו תנאים נוספים, ששללו את זכות הבחירה מקבוצות אוכלוסייה גדולות. עד סוף המאה ה-19 ניתנה זכות הבחירה למוסדות המדינה בכל המדינות שבהן התקיימו בחירות לגברים בלבד. זכות בחירה לנשים הוענקה לראשונה בניו זילנד ב-1893, ובמהלך המאה ה-20, לאחר מאבקים ממושכים, הוכרה זכותן להצביע בהדרגה בכל המדינות הדמוקרטיות. במדינות מסוימות שררו הגבלות על דתם של הזכאים לבחור: בבריטניה נשללה הזכות לבחור מן המיעוט הקתולי (אנ') עד 1793. תנאי נוסף שהתקיים בעבר הוא מעמד כלכלי. בבריטניה ובמדינות אחרות ניתנה זכות הבחירה רק לבעלי הכנסות או נכסים מעל רף מסוים. במדינות אחרות נשללה זכות הבחירה מחסרי השכלה, ובפרט מאנאלפביתים. הנימוק שניתן לכך הוא שאדם חסר השכלה מינימלית אינו יכול לשקול נכון את הסוגיות העומדות על הפרק ועל כן הוא עלול להיות מוטה בקלות אחר שיקולים פופוליסטיים או אחרים, אך שלילת זכות הבחירה מחסרי השכלה שירתה גם את הרצון של המעמדות השולטים להגביל את כוחן של אוכלוסיות חלשות, דוגמת השחורים במדינות הדרום של ארצות הברית, בין השנים 1865–1960.
בבחירות למוסדות המדינה > חובת הצבעה

ברוב המדינות, ובכללן ישראל, הבחירות הן בגדר רשות, אך ישנן 21 מדינות, בהן אוסטרליה, ארגנטינה ולוקסמבורג, בהן קיימת חובת הצבעה. במדינות אלה בעלי זכות הבחירה חייבים להצביע, ומוטל עליהם קנס אם אינם ממלאים חובה זו.
ראו גם

סופרג'יזם
זכות הבחירה לכנסת
הערות שוליים

↑  Voting Rights: Earned or Entitled? | Harvard Political Review, harvardpolitics.com (באנגלית)
↑  Noncitizen Voting Rights: A Survey of an Emerging Democratic Norm
↑  Middle East Online, web.archive.org, ‏2013-04-12
| בחירות |
| --- | --- | --- |
| שיטות בחירה | בחירות ישירות • בחירות יחסיות • טופס כללי • בחירות אזוריות • בחירות ארציות • בחירות רובניות • הצבעה בשני סיבובים • הצבעת אישור • שיטת בורדה • שיטת ג'פרסון • שיטת הבונוס להשגת רוב קואליציוני • שיטת שולצה • שיטת הקול הנייד • חבר האלקטורים |  |
| הצבעה | אחוז הצבעה • הצבעה בדואר • הצבעה במעטפות כפולות • הצבעה חשאית • הצבעה מוקדמת • הצבעה ממוחשבת • הצבעה מרחוק • הצבעה באינטרנט • זכות בחירה • חובת הצבעה |  |
| אמצעי הצבעה | קלפי • מכונת הצבעה • פתק הצבעה • קלרוטריון |  |
| מונחים | כלכלת בחירות • דממת בחירות • רשימה • שריון • הסכם עודפים • עימות בחירות • בחירות מקדימות • חוג בית • בחירות ביניים • בחירות בזק |  |
| נוספים | פיקוח על בחירות • אחוז החסימה |  |
| --- | --- |
בקרת זהויות :  NLI: 987007543847005171  BnF: cb13319145q (data)  GND: 4064302-5  HDS: 026453  LCCN: sh85129645  LNB: 000196734  NARA: 10641287  NDL: 00570697  NKC: ph127222  NLK: KSH1998018332 
מודעה הממריצה אזרחים לממש את זכות ההצבעה, בבחירות לכנסת העשרים וארבע בישראל